राजधानी पटना के गांधी मैदान इलाके में स्थित सेंट जेवियर्स स्कूल में एक आतंकवादी हमला होने की खबर शाम 5:10 बजे आती है. इस खबर के फैलने के बाद सबसे पहले पुलिस लाइन में हलचल होती है. स्कूल के बगल में ही स्थित पुलिस लाइन में बैठे पटना के एसएसपी मनु महाराज समेत सभी सीनियर अधिकारी सतर्क हो जाते हैं. पटना पुलिस को मिली खबर के अनुसार सेंट जेवियर स्कूल में इस वक्त करीब 50 बच्चे और दो टीचर मौजूद हैं, जिन्हें 5 आतंकवादियों ने बंधक बना लिया है.